ഭൂമിയെല്ലാം പോയിട്ടും അംഗീകരിക്കാന് മടിക്കുന്ന ജന്മിയാണ് കോണ്ഗ്രസെന്ന് ശരദ് പവാര് ഭൂമിയെല്ലാം നഷ്ടമായിട്ടും അത് അംഗീകരിക്കാന് മടിക്കുന്ന ജന്മിയാണ് കോണ്ഗ്രസെന്ന് എന്സിപി നേതാവ് ശരദ് പവാര്. മറാത്തി ഓണ്ലൈന് ചാനലുമായുള്ള അഭിമുഖത്തിനിടെയാണ് പവാറിന്റെ പരാമര്ശം. ഒരു കാലത്ത് കശ്മീര് മുതല് കന്യാകുമാരി വരെ ഭരിച്ചിരുന്നത് കോണ്ഗ്രസാണ്. ഇന്ന് അതല്ല സ്ഥിതിയെന്ന യാഥാര്ഥ്യം നേതാക്കള് അംഗീകരിക്കാന് മടിക്കുകയാണെന്നും പവാര് പറഞ്ഞു. ഒരുപാട് ഭൂമിയും വലിയ വീടുമൊക്കെയുണായിരുന്ന ജന്മിക്ക് ഭൂപരിധിനിയമം വന്നതോടെ അയാളുടെ ഭൂമി നഷ്ടമായി. ഏതാനും ഏക്കറുകളാണ് ഇപ്പോള് അയാള്ക്കുള്ളത്. എന്നാല് ഇത് അയാള് അംഗീകരിക്കുന്നില്ല. ഭൂമിയെല്ലം ഇപ്പോളും തന്റേതാണെന്ന് പറയുന്ന അയാള്ക്ക് വീടിന്റെ അറ്റകുറ്റപ്പണിപോലും നടത്താന് പറ്റാത്ത സ്ഥിതിയാണിപ്പോള്. കോണ്ഗ്രസിനെ പരോക്ഷമായി വിമര്ശിച്ചുകൊണ്ട് പവാര് പറഞ്ഞു. അതേസമയം പവാറിന്റെ പ്രസ്താവനയ്ക്കെതിരെ കോണ്ഗ്രസ് നേതാക്കളും രംഗത്തെത്തി. മറ്റുള്ളവര്ക്ക് ഭൂമി നോക്കാന് കൊടുത്ത് എല്ലാം നഷ്ടപ്പെട്ട പാര്ട്ടിയാ എന്സിപിയെന്ന് മഹാരാഷ്ട്ര പിസിസി പ്രസിഡന്റ് നാനാ പട്ടൊള് പറഞ്ഞു. കോണ്ഗ്രസിന്റെ ഇപ്പോഴത്തെ അവസ്ഥ വ്യക്തമാക്കുന്നതാണ് പവാറിന്റെ പ്രതികരണമെന്നാണ് ബിജെപി നേതാവ് ദേവേന്ദ്ര ഫഡ്നാവിസിന്റെ പ്രതികരണം.